Document ID: 32007R0704

KOMISJONI MÄÄRUS (EÜ) nr 704/2007,
21. juuni 2007,
millega muudetakse määrust (EÜ) nr 2707/2000, milles sätestatakse nõukogu määruse (EÜ) nr 1255/1999 rakenduseeskirjad seoses haridusasutuste õpilaste piima ja teatavate piimatoodetega varustamise puhul antava ühenduse abiga
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artiklit 15 ja artikli 47 teist taanet,
ning arvestades järgmist:
(1)
Määruse (EÜ) nr 1255/1999 artikli 14 lõikes 3 on kindlaks määratud õpilaste piimatoodetega varustamise puhul antava abi suurus ajavahemikuks 1. juulist 2006 kuni 30. juunini 2007.
(2)
Et hõlbustada riikide haldusasutustel ja koolipiima programmi rakendamise eest vastutavatel asutustel toetusmaksete töötlemist, lisati 2005/2006. kooliaasta lõpul komisjoni määrusesse (EÜ) nr 2707/2000 (2) üleminekusäte toetuse määra muutmise puhuks.
(3)
Liikmesriikides, kus 2006/2007. kooliaasta lõpeb juulis, on toetuse määra muutmise tõttu siiski raskusi toetusmaksete töötlemisega. On kohane pikendada sama sätet 2006/2007. kooliaastaks.
(4)
Seepärast tuleks määrust (EÜ) nr 2707/2000 vastavalt muuta.
(5)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2707/2000 artikli 4 lõike 3 teine lõik asendatakse järgmisega:
“Siiski võib 2006/2007. kooliaastal kohaldada juuni esimesel päeval jõusolevat toetuse määra juulikuu jooksul, kui liikmesriigi kooliaasta lõpeb juulis.”
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 21. juuni 2007

Labels: 12
17
19
5